CELEX: 
Language: da
Date: 2019-10-09 00:00:00
Title: KOMMISSIONENS FORORDNING (EU) …/… om ændring af bilag V til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH)

KOMMISSIONENS FORORDNING (EU) …/…
            
            
               af 9.10.2019
            
            
               om ændring af bilag V til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) 
               
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF
                  1
               , særlig artikel 131, og
            
            
               ud fra følgende betragtninger:
            
            
               (1)Bilag V til forordning (EF) nr. 1907/2006 indeholder en liste over stoffer, der er undtaget fra registreringspligten i overensstemmelse med artikel 2, stk. 7, litra b), i forordningen.
            
            
               (2)Fermentat er et halvfast eller flydende restmateriale, der er blevet renset og stabiliseret gennem en biologisk behandlingsproces, hvoraf det sidste trin er en anaerob nedbrydningsproces, og hvor den tilførte mængde, der anvendes i denne proces, er bionedbrydelige materialer fra ufarlige adskilte kilder såsom fødevareaffald, gødning og energiafgrøder. Biogas, der fremkommer ved den samme proces som fermentat eller fra en anden anaerob nedbrydningsproces, samt kompost, der fremkommer ved den anaerobe nedbrydningsproces af lignende bionedbrydelige materialer, er allerede opført på listen i bilag V til forordning (EF) nr. 1907/2006. Derfor bør fermentat, der hverken er affald eller ophørt med at være det, også opføres på listen i dette bilag, da det hverken er hensigtsmæssigt eller nødvendigt at kræve, at stoffet registreres, og da dets undtagelse fra afsnit II, V og VI i forordning (EF) nr. 1907/2006 ikke hindrer formålet med denne forordning. 
            
            
               (3)Indtil videre er der ikke indgivet nogen registreringer for fermentat. Opførelsen af fermentat på listen i bilag V i forordning (EF) nr. 1907/2006 bør klarlægge, at fermentat er undtaget fra registrering af grunde, der ligner dem, der berettiger den eksisterende undtagelse for kompost og biogas, og dermed fjerne usikkerheden blandt producenter og brugere af fermentat samt de retshåndhævende myndigheder.
            
            
               (4)Bilag V til forordning (EF) nr. 1907/2006 bør derfor ændres.
            
            
               (5)Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 133 i forordning (EF) nr. 1907/2006 —
            
            
               VEDTAGET DENNE FORORDNING:
            
            
               Artikel 1
            
            
               Bilag V til forordning (EF) nr. 1907/2006 ændres som anført i bilaget til nærværende forordning.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
         
         
            
               Udfærdiget i Bruxelles, den 9.10.2019.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        EUT L 396 af 30.12.2006, s. 1.
               
            
      
    ---documentbreak--- 
      
         
         
            
               DA
               
            
               BILAG
            
            
            
               I bilag V til forordning (EF) nr. 1907/2006 foretages følgende ændringer:
            
            
            
                1) Nr. 12) affattes således:
            
            
               "12. Kompost, biogas og fermentat."